Частично финансиране на научен форум. **Конференция „Българистични езиковедски четения“, посветена на 100-годишнината от рождението на проф. Мирослав Янакиев**

ръководител: проф. д-р Йовка Великова Тишева

Конференцията се проведе на 23 и 24 ноември 2023 г. в СУ „Св. Климент Охридски“. Бяха представени 60 доклада на български и чуждестранни учени. Организационният комитет предложи на участниците в проявата да представят своите изследвания в пет основни тематични направления: 1. Съвременни методи и подходи във фонетиката и фонологията 2. Динамиката на лексикалната система и на нейните елементи 3. Съвременни морфологични и синтактични подходи 4. Актуални въпроси в прагматиката и стилистиката 5. Вариантността, нормативността и кодификацията днес В рамките на Българистичните езиковедски четения бяха организирани и три Кръгли маси: - Лингвистични аспекти на превода - Българистиката и езикът на медиите - Дигитална хуманитаристика Тематиката на кръглите маси се отличава с обществената си значимост, с теоретичните и приложните си аспекти. Предстои издаването на сборник.

####